KOMMISSIONENS BESLUTNING

af 25. maj 1999

om ændring af beslutning 97/365/EF om midlertidige lister over tredjelandsvirksomheder, hvorfra medlemsstaterne tillader indførsel af produkter med kød af kvæg, svin, hovdyr, får og geder

(meddelt under nummer K(1999) 1374)

(EØS-relevant tekst)

(1999/344/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over trejdelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 1, og

ud fra følgende betragtninger:

(1) Kommissionens beslutning 97/222/EF(3) indeholder en liste over tredjelande, hvorfra medlemsstaterne tillader indførsel af kødprodukter;

(2) der er ved Kommissionens beslutning 97/221/EF(4) for landene på denne liste fastsat dyresundhedsbetingelser og bestemmelser om udstedelse af sundhedscertifikater ved indførsel af kødprodukter;

(3) der er i Kommissionens beslutning 97/365/EF(5) opstillet midlertidige lister over tredjelandsvirksomheder, hvorfra medlemsstaterne tillader indførsel af produkter med kød af kvæg, svin, hovdyr, får og geder;

(4) Kommissionen har fra Tunesien modtaget en liste, hvorpå der er anført en virksomheder, samt forsikringer om, at denne virksomhed opfylder de relevante EF-sundhedskrav;

(5) virksomheden, som Fællesskabet har kontrolleret på stedet, frembyder tilstrækkelige garantier på det hygiejniske plan, og den kan derfor optages på den midlertidige lsite over virksomheder, fra hvilke indførsel af kødprodukter kan tillades;

(6) der kan derfor for Tunesien opstilles en midlertidig liste over virksomheder, der fremstiller kødprodukter;

(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 97/365/EØF foretages følgende ændringer:

a) I forklaringen indsættes følgende som punkt 7: "7 = Produkter fra denne virksomhed skal være tilberedt af fersk kød, som i henhold til direktiv 64/433/EØF(6) er fremstillet på autoriserede slagterier i EU eller opfylder kravene i artikel 21a i direktiv 72/462/EØF(7)."

b) Bilaget til denne beslutning indsættes i bilaget til beslutning 97/365/EØF.

Artikel 2

Denne beslutning anvendes fra den 25. maj 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. maj 1999.

På Kommissionens vegne

Franz FISCHLER

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 89 af 4.4.1997, s. 39.

(4) EFT L 89 af 4.4.1997, s. 32.

(5) EFT L 154 af 12.6.1997, s. 41.

(6) EFT 21 af 29.7.1964, s. 2012/64.

(7) EFT L 302 af 31.12.1972, s. 28.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: TÚNEZ/Land: TUNESIEN/Land: TUNESIEN/Χώρα: ΤΥΝΗΣΙΑ/Country: TUNISIA/Pays: TUNISIE/Paese: TUNISIA/Land: TUNESIË/País: TUNÍSIA/Maa: TUNISIA/Land: TUNISIEN

>TABELPOSITION>"